open-index/open-wikipedia-markdown huggingface dataset:
காஷ்மீர் கோட்டம்

**காஷ்மீர் கோட்டம்** (*Kashmir division*), இந்தியாவின் ஜம்மு காஷ்மீர் ஒன்றியப்பகுதியின் இரண்டு நிர்வாகக் கோட்டங்களில் ஒன்றாகும். இக்கோட்டத்தின் தலைமையிடம் சிறிநகர் ஆகும். இக்கோட்டம் காஷ்மீர் பள்ளத்தாக்கில் உள்ளது. இக்கோட்டத்தின் தெற்கில் ஜம்மு கோட்டம், மேற்கிலும், வடக்கிலும் ஆசாத் காஷ்மீர் & வடக்கு நிலங்கள் உள்ளிட்ட பாகிஸ்தான் ஆக்கிரமிப்பு காஷ்மீர் பகுதிகளும், கிழக்கில் லடாக் ஒன்றியப் பகுதியும் எல்லைகளாக உள்ளது. காஷ்மீர் கோட்டத்தின் பிற முக்கிய நகரங்கள் அனந்தநாக், பாரமுல்லா, சோப்பூர் மற்றும் குல்காம் ஆகும். 

காஷ்மீர் கோட்டம் புவியியல் ரீதியாக தெற்கு காஷ்மீர், வடக்கு காஷ்மீர் மற்றும் மத்திய காஷ்மீர் என மூன்றாகப் பிரிக்கப்பட்டுள்ளது. 
## மாவட்டங்கள்
காஷ்மீர் பள்ளத்தாக்கின் நிர்வாக அலகுகள் 1968ஆம் அண்டிலும் மற்றும் 2006ஆம் ஆண்டிலும் மறுசீரமைக்கப்பட்டது. கீழ்கண்ட மாவட்டங்கள் தற்போது காஷ்மீர் கோட்டத்தில் உள்ளது.  

## மக்கள் தொகை பரம்பல்
### சமயம்
2011ஆம் ஆண்டின் கணக்கெடுப்பின்படி, காஷ்மீர் கோட்டத்தில் இசுலாமியர்கள் 97.16%, இந்துக்கள் 2.45%, சீக்கியர்கள் 0.18%, கிறித்துவர்கள் 0.17% மற்றும் பிறர் 0.7% ஆக உள்ளனர். 
### மொழிகள்
காஷ்மீர் கோட்டத்தில் காசுமீரி மொழி 85.28%, குஜ்ஜர் மொழியை 6.27%,. பகாரி மொழி 4.18%, இந்தி மொழி1.26% மற்றும் பிற மொழிகள் 3.01% பேசுகின்றனர். உருது மொழியும் பரவலாகப் பேசப்படுகிறது. 
## இதனையும் காண்க
* ஜம்மு கோட்டம்
* ஜம்மு-காஷ்மீரில் சுற்றுலா

## மேற்கோள்கள்

## வெளி இணைப்புகள்
* Kashmir Division Administration
* Kashmir Divisional Commissioner on Facebook
 

பகுப்பு:காசுமீர்
பகுப்பு:ஜம்மு காஷ்மீர்
இராம் கிருஷ்ணா யாதவ்

**இராம் கிருஷ்ணா யாதவ்** (*Ram Krishna Yadav*) என்பவர் இந்திய அரசியல்வாதியும் இந்திய நாடாளுமன்ற மேனாள் உறுப்பினரும் ஆவார். இவர் 1989 ஆம் ஆண்டில் நடைபெற்ற இந்திய நாடாளுமன்ற பொதுத் தேர்தலில் உத்தரப்பிரதேசம், ஆசம்கர் மக்களவைத் தொகுதியில் பகுஜன் சமாஜ் கட்சி வேட்பாளராகப் போட்டியிட்டு மக்களவைக்கு உறுப்பினராகத் தேர்ந்தெடுக்கப்பட்டார். பனாரசு இந்து பல்கலைக்கழகத்தில் மாணவனாக இருந்த இவர் ஒரு வழக்கறிஞர் ஆவார்.

## மேற்கோள்கள்

## வெளியிணைப்புகள்
* Official biographical sketch in Parliament of India website

பகுப்பு:1937 பிறப்புகள்
பகுப்பு:வாழும் மக்கள்
பகுப்பு:9வது மக்களவை உறுப்பினர்கள்
பகுப்பு:ஆசம்கர் மாவட்ட நபர்கள்
பகுப்பு:பகுஜன் சமாஜ் கட்சி அரசியல்வாதிகள்
பகுப்பு:உத்தரப் பிரதேச அரசியல்வாதிகள்
கைலாசு நாத் சிங் யாதவ்

**கைலாஷ் நாத் சிங் யாதவ்** (*Kailash Nath Singh Yadav*)**(**பிறப்பு சூலை 3,1957) என்பவர் இந்திய அரசியல்வாதியும் உத்தரப்பிரதேச சட்டமன்ற மேனாள் உறுப்பினரும் ஆவர். இவர் சந்தௌலி மக்களவை தொகுதியின் உறுப்பினராக 2004 முதல் 2009 வரை பதவி வகித்துள்ளார். முன்னதாக யாதவ், 14-ஆவது உத்தரபிரதேச சட்டமன்ற உறுப்பினராக இருந்தார். இவர் 2002 முதல் 2003 வரையிலான மாயாவதி தலைமையிலான உத்தரப்பிரதேச அரசாங்கத்தில் அறிவியல் தொழில்நுட்ப அமைச்சராகவும், தரிசு நில மேம்பாடு, நீர்வளத்துறை அமைச்சராகவும் பதவி வகித்தார்.

## மேற்கோள்கள்

## வெளியிணைப்புகள்
* Official biographical sketch in Parliament of India website

பகுப்பு:1957 பிறப்புகள்
பகுப்பு:வாழும் மக்கள்
பகுப்பு:14வது மக்களவை உறுப்பினர்கள்
பகுப்பு:ஜனதா தளம் அரசியல்வாதிகள்
பகுப்பு:9வது மக்களவை உறுப்பினர்கள்
பகுப்பு:பகுஜன் சமாஜ் கட்சி அரசியல்வாதிகள்
பகுப்பு:உத்தரப் பிரதேச நபர்கள்
பகுப்பு:உத்தரப் பிரதேச அரசியல்வாதிகள்
சம்மிட்டு, நியூஜெர்சி

**சம்மிட்டு** (*Summit*) ஐக்கிய அமெரிக்க மாநிலம் நியூ செர்சியின் யூனியன் கவுன்ட்டியில் வடகோடியிலுள்ள ஒரு நகரமாகும். இந்த நகரம் நியூ யோர்க் பெருநகர் பகுதியினுள் அமைந்துள்ளது. நியூ செர்சியின் வடக்கு-மத்திய பகுதியில் உள்ள முகட்டொன்றில் அமைந்துள்ளது. ராரிட்டன் மற்றும் ராவே ஆற்றுப் படுகையில் அமைந்துள்ளது.  இதன் எல்லையில் எசுசெக்சும் மோரிசும் உள்ளன.  நியூ யார்க் நகரின் வணிக மையமாகவும் பணிப்பயணியர் நகரமாகவும் விளங்குகின்றது. 2020 மக்கள்தொகை கணக்கெடுப்பின்படி, இந்நகரத்தின் மக்கள்தொகை 22,719 ஆகும். 

மார்ச்சு 23, 1869ஆம் ஆண்டு நியூ செர்சி சட்டசபையில் நிறைவேற்றப்பட்ட சட்டத்திற்கிணங்க சம்மிட்டு நகரியமாக நிறுவப்பட்டது.   மார்ச்சு 8, 1899 முதல் நகரமாக மீளமைக்கப்பட்டது. 

## மேற்கோள்கள்

## வெளி இணைப்புகள்

* அலுவல்முறையான சம்மிட்டு நகர இணையதளம்
* சபர்பன் சாம்பர் ஆப் காமர்சு (சம்மிட்டு உள்ளிட்டது)
* சம்மிட்டு வரலாற்று குழுமம்
பகுப்பு:நியூ செர்சி மாநில நகரங்கள் மற்றும் நகரியங்கள்
பகுப்பு:1869
குவாதர் மாவட்டம்

**குவாதர் மாவட்டம்** (*Gwadar District*), பாகிஸ்தான் நாட்டின் தென்மேற்கில் உள்ள பலூசிஸ்தான் மாகாணத்தின் 36 மாவட்டங்களில் ஒன்றாகும். தெற்கு பலூசிஸ்தானில் அமைந்த இம்மாவட்டத்தின் நிர்வாகத் தலைமையிடம் குவாதர் நகரம். இம்மாவட்டம் மக்ரான் கோட்டத்தில் உள்ளது. அரபிக்கடல் கடற்கரையில்  அமைந்த இம்மாவட்டத்தில் குவாதர் துறைமுகம் அமைந்துள்ளது. சீனாவையும், குவாதர் துறைமுகத்தையும் இணைக்கும்  சீனா–பாக்கித்தான் பொருளாதார பாதை இம்மாவட்டம் வழியாகச் செல்கிறது. 
## அமைவிடம்
பலூசிஸ்தான் மாகாணத்தில் தெற்கில் அமைந்த குவாதர் மாவட்டத்தின் தெற்கில் அரபிக்கடல், வடக்கில் ஈரானின் சீசுத்தானும் பலுச்சிசுத்தானும் மாகாணம், கிழக்கில்  லாஸ்பெலா மாவட்டம், மேற்கில்  கெச் மாவட்டம் மற்றும் ஆவாரன் மாவட்டங்களும் எல்லைகளாகக் கொண்டுள்ளது. 

## மாவட்ட நிர்வாகம்
இம்மாவட்டம்  குவாதர் வட்டம், ஜிவானி வட்டம், ஓர்மரா வட்டம், பஸ்னி வட்டம், சண்ட்சர் வட்டம்  என 5 வருவாய் வட்டங்களும் மற்றும் 18 ஒன்றியக் குழுக்களையும் கொண்டுள்ளது. 
## புவியியல்
.
அரபிக்கடல் ஓரத்தில் 620 கிலோமீட்டர் நீளத்தில் அமைந்த குவாதர் மாவட்டம்,  பலூசிஸ்தான் மாகாணத் தலைநகரான குவெட்டா நகரத்திற்கு தென்மேற்கில் அமைந்துள்ளது. இம்மாவட்டத்தின் வடக்கு எல்லையாக ஈரானின் சீசுத்தானும் பலுச்சிசுத்தானும் மாகாணம் உள்ளது. ஓமான் நாட்டின் கட்டுப்பாட்டில் இருந்த குவாதர் மாவட்டப் பகுதிகளை 1958ஆம் ஆண்டில் பாகிஸ்தான் அரசு விலை கொடுத்து பாகிஸ்தானுடன் இணைத்துக் கொண்டது. இம்மாவட்டத்தின் தலைமையிட நகரமான குவாதர் கடற்கரையில் குவாதர் துறைமுகம் உள்ளது.
## மக்கள் தொகை பரம்பல்
2023 பாக்கித்தான் மக்கள் தொகை கணக்கெடுப்பின்படி குவாதர் மாவட்டததின் மொத்த மக்கள் தொகை 3,05, 160 ஆகும்.  பாலின விகிதம் 100 ஆண்களுக்கு 111 பெண்கள் வீதம் உள்ளனர். சராசரி எழுத்தறிவு 50.30% ஆகும். இம்மாவட்ட மக்கள் தொகையில் 10 வயதிற்குட்பட்ட குழந்தைகள் 29.32% ஆக உள்ளது. இம்மாவட்ட மக்கள் தொகையில் 52.12% பேர் நகர்புறங்களில் வாழ்கின்றனர். 
### சமயங்கள்
குவாதர் மாவட்டத்தில் இசுலாமியர்கள் 99.15% மற்றும் இந்து, கிறித்தவம்,சீக்கியம், பிற சமயத்தினர் 0.85% உள்ளனர்.
### மொழிகள்
குவாதர் மாவட்டத்தில் பலூச்சி மொழி 97.66%, சிந்தி மொழி 0.45%, பஞ்சாபி மொழி 0.42%, உருது மொழி 0.4% மற்றும் பிற மொழிகள் 1.07% பேசுகின்றனர்.
## மேற்கோள்கள்

## வெளி இணைப்புகள்

* Gwadar District at www.balochistan.gov.pk
* District Gwadar  at www.balochistanpolice.gov.pk 
* Gwadar Development Authority

பகுப்பு:பலூசிஸ்தானின் (பாகிஸ்தான்) மாவட்டங்கள்
கெச் மாவட்டம்

**கெச் மாவட்டம்** (*Kech District*) பாகிஸ்தான் நாட்டின் தென்மேற்கில் அமைந்த பலூசிஸ்தான் மாகாணத்தின் 36 மாவட்டங்களில் ஒன்றாகும். இதன் நிர்வாகத் தலைமையிடம் தர்பத் நகரம் ஆகும். இது குவாதர் மாவட்டத்தின் வடக்கே அமைந்துள்ளது. சீனா–பாக்கித்தான் பொருளாதார பாதை இம்மாவட்டத்தின் வழியாக குவாதர் துறைமுக நகரம் வரை செல்கிறது.  

## அமைவிடம்
கெச் மாவட்டத்தின் வடக்கிலும், மேற்கிலும் ஈரான் நாட்டின் சீசுத்தானும் பலூச்சிஸ்தான் மாகாணம், தெற்கில் குவாதர் மாவட்டம் அமைந்துள்ளது.

## மாவட்ட நிர்வாகம்
கெச் மாவட்டம் தர்பத் வட்டம், மண்ட் வட்டம், டம்ப் வட்டம், பால்னிகோர் வட்டம்,  புலேதோ வட்டம், தஸ்த் வட்டம், ஹோசப் வட்டம் 7 வருவாய் வட்டங்களையும், ஒன்றியக் குழுக்களையும் கொண்டுள்ளது.

## மக்கள் தொகை பரம்பல்
2023 பாக்கித்தான் மக்கள் தொகை கணக்கெடுப்பின்படி  253,475  குடியிருப்புகள் கொண்ட கெச் மாவட்ட மக்கள் தொகை 2,53,475 ஆகும்.
பாலின விகிதம் 100 பெண்களுக்கு 110 ஆண்கள் வீதம் உள்ளனர். சராசரி எழுத்தறிவு 49.65% ஆகும்.இதன் மக்கள் தொகையில் 10 வயதிற்குட்பட்ட குழந்தைகள் 30.97% ஆக உள்ளனர்.நகர்புறங்களில் 36.44% மக்கள் வாழ்கின்றனர்.

### சமயம்
இம்மாவட்டத்தில் இசுலாமியர்கள் பெரும்பான்மையாக வாழ்கின்றனர். கிறித்தவம் போன்ற பிற சமயத்தவர்கள் 0.41% ஆக உள்ளனர்.

### மொழிகள்
இம்மாவட்டத்தில் பலூச்சி மொழியை  99.73% மக்கள் பேசுகின்றனர். பிராகுயி மொழி, சிந்தி மொழிகளை சிறுபான்மையினர் பேசுகின்றனர்.

## மேற்கோள்கள்

பகுப்பு:பலூசிஸ்தானின் (பாகிஸ்தான்) மாவட்டங்கள்
யூரோமாசுடிக்சு நைக்ரிவென்ட்ரிசு

**யூரோமாசுடிக்சு நைக்ரிவென்ட்ரிசு** (*Uromastyx nigriventris*) என்பது பொதுவாக மொராக்கோ முள்வால் பல்லி என அழைக்கப்படுகிறது. இது அகாமிடே குடும்பத்தில் உள்ள பல்லி சிற்றினமாகும். இது மொராக்கோவிலும் அல்சீரியாவிலும் காணப்படுகிறது.

## மேற்கோள்கள்

பகுப்பு:ஓந்திகள்
யூரோமாசுடிக்சு ஆக்சிடென்டாலிசு

**யூரோமாசுடிக்சு ஆக்சிடென்டாலிசு** (*Uromastyx occidentalis*) என்பது *அகாமிடே* குடும்பத்தினைச் சேர்ந்த பல்லி சிற்றினமாகும். இது மேற்கு சகாராவில் காணப்படுகிறது. இந்தச் சிற்றினப் பெயர் இதன் மேற்கத்தியப் பரவலைக் குறிக்கின்றது. 

## மேற்கோள்கள்

பகுப்பு:ஓந்திகள்
திராபெலசு ஏஜிலசு

**ஒளிர் தரைவாழ் அகாமா** (*திராபெலசு ஏஜிலசு-Trapelus agilis*) என்பது *திராபெலசு* பேரினத்தினைச் சார்ந்த ஓந்திச் சிற்றினமாகும். இது மத்திய, மேற்கு, தெற்காசியா, ஈரான், பாக்கித்தான், இந்தியா, உருசியா, துருக்மெனிஸ்தான், தஜிகிஸ்தான், உசுபெகிசுத்தான், கசக்கஸ்தான், சீனா, ஈராக்கு, ஆப்கானித்தானில் காணப்படும் *அகாமிடே* குடும்பச் சிற்றினமாகும்.

* *குசிச்தானென்சிசு* வட்டார வகை: ஈரான், குசிஸ்தான் மாகாணம், ஷுஷ்டார் செல்லும் சாலையில் ஹாஃப்ட்-ஜெலுக்கு வடமேற்கே 5 கிமீ.&nbsp;
* *பாக்கித்தானென்சிசு* பாக்கித்தான்-தென்கிழக்கு பாக்கித்தான், ஒட்டிய வடமேற்கு இந்தியா வட்டார வகை: கஜ்-ஆறு, கீர்த்தர் மலைத்தொடர், தென்கிழக்காசிய பாக்கித்தான்.

## மேற்கோள்கள்

* Anderson S. C. 1966 The lectotype of ''Agama isolepis'' Boulenger. Herpetologica 22: 230–231. 
* Boulenger, G.A. 1885 Catalogue of the Lizards in the British Museum (Nat. Hist.) I. Geckonidae, Eublepharidae, Uroplatidae, Pygopodidae, Agamidae. London: 450 pp.
* Boulenger, G.A. 1887 A list of the reptiles and batrachians obtained near Muscat, Arabia, and presented to the British Museum by Surgeon-Major A.S.G. Jayakar. Ann. Mag. Nat. Hist. (5) 20: 407-408
* Olivier 1807 Voy. Emp. Otho. 4: 394
*

## வெளியிணைப்புகள்
* 

பகுப்பு:ஓந்திகள்
திராபெலசு ஏக்னெடே

**திராபெலசு ஏக்னெடே** (*Trapelus agnetae*) என்பது *[[ஓந்தி|அகாமிடே]]* குடும்பத்தில் *திராபெலசு* பேரினத்தினைச் சேர்ந்த சிற்றினமாகும். இது இஸ்ரேல், ஜோர்தானில் காணப்படுகிறது. இந்தச் சிற்றினம் சிறிய, நடுத்தர அளவிலானது. இதன் தலை அகலத்தை விட நீளமானது. கரங்கள்  ஒப்பீட்டளவில் உடலைவிட நீளமானது. குலார் பை இல்லை. முதுகுச் செதில்கள் சிறியவை, சம அளவில் இருக்கும், இடைக்கணிக்கப்பட்ட பெரிய செதில்களைக் கொண்ட வரிசையில் அமைந்திருக்கும். வயிற்றுப்புறச் செதில்கள் பொதுவாக மென்மையாகக் காணப்படும்.

## மேற்கோள்கள்

பகுப்பு:ஓந்திகள்
தாண்டல்கார்பைடு

**தாண்டல்கார்பைடு** (*Tantalcarbide*) என்பது தாண்டலம் கார்பைடின் ஓர் அரிய கனிமமாகும்.   TaC என்ற மூலக்கூற்று வாய்ப்பாட்டால் இக்கனிமம் அடையாளப்படுத்தப்படுகிறது. 192.96 கிராம்/மோல் என்ற மூலக்கூறு எடையுடன் தாண்டலம் (93.78%) மற்றும் கார்பன் (6.22%) என்ற அளவுகளில் முதன்மை தனிமங்கள் சேர்ந்து இக்கனிமம் உருவாகிறது. சமகட்டுடைய படிக அமைப்பைக் கொண்டு பொதுவாக வெண்கலம் அல்லது பழுப்பு முதல் மஞ்சள் நிறத்தை வெளிப்படுத்துகிறது. மோவின் கடினத்தன்மை அளவுகோலில் இது 6–7 என்ற கடினத்தன்மையுடன் காணப்படுகிறது. தாண்டல்கார்பைடு பொதுவாக  சிறுமணிகள் நிலையில்  14.6 கிராம்/மீ3 என்ற மிகவும் அடர்த்தியுடன் துணை-சங்குருவ முறிவை காட்சிப்படுத்துகிறது.

இயற்கையில் கிடைக்கும் மாதிரிகள் மிகவும் அரிதானவை. இக்கனிமம் TaC கனிமத்தின் கலவையை வெளிப்படுத்தும் ஒரே அறியப்பட்ட கனிமமாகும். 

தாண்டலம் கார்பைடு தூள் பல உண்மையான உலக பயன்பாடுகளுக்குப் பயன்படுத்தப்படுகிறது. இருப்பினும், பொதுவாக அரிதானது என்பதால் தாண்டல்கார்பைடு கனிமத்திலிருந்து இக்கனிமம் தயாரிக்கப்படுவதில்லை. பதிலாக இது வேறு வழிகளில் தயாரிக்கப்படுகிறது.

பன்னாட்டு கனிமவியல் சங்கம் தாண்டல்கார்பைடு கனிமத்தை Tcb என்ற குறியீட்டால் அடையாளப்படுத்துகிறது.
## இயற்கைத் தோற்றம்

தாண்டல்கார்பைடு இயற்கையான நிலையில் மிகவும் அரிதானது. பெரும்பாலான மாதிரிகள் இத்தாலியின் மத்திய யூரல் அல்லது சுரங்கங்களில் கண்டுபிடிக்கப்பட்டுள்ளன. முதல் ஆவணப்படுத்தப்பட்ட மாதிரி 1909 ஆம் ஆண்டில் பி. வால்டரால் மத்திய யூரல் மலைகளில் உள்ள நிசுணெடாகில்சுகி மாவட்டத்தில் கண்டுபிடிக்கப்பட்டது.

மேற்கு ஆத்திரேலியா மற்றும் இத்தாலியின் கிராவெச்சியா ஆகிய இடங்களில் உள்ள பிற இடங்களில்  தாண்டல்கார்பைடு கிடைப்பதாக ஆவணப்படுத்தப்பட்டுள்ளன

## பெயர்க்காரணம்
தாண்டல்கார்பை என்ற பெயர் அதன் முதன்மை தனிமங்களான தாண்டலம்  மற்றும் கார்பனைக் குறிக்கிறது என்பது தெளிவாகிறது. இருப்பினும், இது முதலில் 1909 ஆம் ஆண்டில் பூர்வீக தாண்டலம்  என்று கருதப்பட்டது. இது 1926 ஆம் ஆண்டில் தாண்டலம் கார்பைடு என மறுபெயரிடப்பட்டது, பின்னர் 1966 ஆம் ஆண்டில் தாண்டல்கார்பைடு என மறுபெயரிடப்பட்டது.

## பண்புகள்
தாண்டல்கார்பைடு என்பது ஆறெண்முக வடிவத்தைக் கொண்டுள்ளது, Fm3m என்ற இடக்குழுவில்  பொதுவாக சிறுமணிப் படிகங்களாகக் காணப்படுகிறது. பெரும்பாலும் மற்ற மணல் வகைகளுடன் கலந்தே காணப்படுகிறது.

சுமார் 3800 °செல்சியசு என்ற மிக உயர்ந்த உருகுநிலையைக் கொண்டுள்ளது, இருப்பினும் உண்மையில் இதன் சோதனை ஆவணப்படுத்தப்படவில்லை. தாண்டல்கார்பைடு நையோபோகார்பைடுடன் சமக்கட்டமைப்புப் படிகமாக உள்ளது. தற்செயலாக அதே இடங்களிலும் காணப்படுகிறது. நையோபோகார்பைடு நையோபியம் மற்றும் கார்பனால் ஆனது.

## பயன்கள்
தாண்டல்கார்பைடு வணிக ரீதியாகப் பயன்படுத்த முடியாத அளவுக்கு மிகக் குறைந்த அளவிலேயே காணப்படுகிறது. இருப்பினும் தாண்டலம் கார்பைடு பொடிகள் கருவிகள் அல்லது மண்மாழை கலப்புப் பொருள்களாகப் பயன்படுத்தப்படுகின்றன.

## மேற்கோள்கள்

பகுப்பு:கார்பைடுகள்
பகுப்பு:தாண்டலம் சேர்மங்கள்
பகுப்பு:தாயகத் தனிமக் கனிமங்கள்
பகுப்பு:கார்பைடு கனிமங்கள்
இலெவா படேல்

**இலெவா படேல்** (*Leva Patel*) என்பது இந்தியாவில் உள்ள பட்டிதர்களின் துணை சாதியாகும். முக்கியமாக குசராத்தின் சரோதர் பிராந்தியத்தில் காணப்படுகிறது.  கடவாக்கள் போன்ற பிற பட்டிதார் துணை சாதிகளுடன் ஒப்பிடும்போது, இவர்கள் அதிக செல்வத்தையும், வர்த்தகம், கல்வி மற்றும் உற்பத்தியாளர் கூட்டுறவு சங்கங்களில் பதவிகளின் கட்டுப்பாட்டையும் கொண்டிருந்தனர்.

## தோற்றம்
இலெவா பட்டேல் சாதியினர் குசராத்தின் கேடா மாவட்டத்தில் உள்ள கதா விசுதார் வட்டம் பச்சாவ் இயில்லோ கட்சு-புச்சு குசராத்தில் இருந்து சூத்ரா என்ற பெயரில் உருவானவர்கள் ஆவர். பஞ்சாபில் இருந்து குடியேறியவர்கள், குசான்களிலிருந்து தப்பி வந்தவர்கள், அயோத்தியிலிருந்து குடியேறியவர்கள் அல்லது ஊனாக்கள், குர்ச்சராக்கள் போன்றோரிடமிருந்து வந்தவர்கள் போன்ற பல்வேறு பிரபலமான புராணக்கதைகள் உள்ளன. இருப்பினும், இந்த புராணங்கள் சந்தேகத்திற்குரிய நம்பகத்தன்மை கொண்டவையாகும். மேலும் பாரம்பரியத்தின் கண்டுபிடிப்புக்கு ஓர் எடுத்துக்காட்டும் ஆகும். இந்த மரபுக் கதைகளில் மிகவும் பிரபலமானவை என்னவென்றால், இந்து காவியமான இராமாயணத்தில் உள்ள இராமர் தெய்வத்தின் மகன் லாவா வழித்தோன்றல்கள் என்று கூறப்படுவதாகும். லேவா சாதியினர் தங்கள் பெயர் லாவா என்ற பெயரிலிருந்து பெறப்பட்டதாக கூறுகின்றனர், இருப்பினும் இது உண்மையில் நர்மதா ஆற்றின் உள்ளூர் பெயரான ரேவாவின் சிதைவு ஆகும்.

19 மற்றும் 20-ஆம் நூற்றாண்டுகளில், பல இலெவா பட்டேல் மக்கள் தென்னாப்பிரிக்கா, அமெரிக்கா, கனடா மற்றும் ஐக்கிய இராச்சியம் போன்ற பிற நாடுகளுக்கு குடிபெயர்ந்துள்ளனர். இந்தியாவிற்குள், அவர்கள் குசராத்தில் இருந்து மகாராட்டிரா, இராசத்தான், ஆந்திரப் பிரதேசம், மேற்கு வங்கம், மத்தியப் பிரதேசம் போன்ற பிற மாநிலங்களுக்கு குடிபெயர்ந்துள்ளனர்.

## மேற்கோள்கள்

### நூலியல்
* 
* 
* 
பகுப்பு:இந்தியாவில் சாதிகள்
இந்துகுருப்பேட்டை

**இந்துகுருப்பேட்டை** (*Indukurupeta*) இந்தியாவின் ஆந்திரப்பிரதேச மாநிலம் அல்லூரி சீதாராம இராசு மாவட்டத்திலுள்ள தேவிபட்டினம் மண்டலத்தில் உள்ள ஒரு கிராமமாகும். 

## புவியியல்
 என்ற அடையாள ஆள் கூறுகளில் இந்துகுருபேட்டை கிராமம் அமைந்துள்ளது.

## மக்கள் தொகையியல்
2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, இந்துகுருப்பேட்டையின் மக்கள் தொகை 3291 ஆக இருந்தது. இத்தொகையில் 1624 ஆண்களும் 1667 பெண்களும் இருந்தனர். 6 வயதுக்குட்பட்ட குழந்தைகளின் மக்கள் தொகை 9% ஆகவும் கிராமத்தின் கல்வியறிவு விகிதம் 60% ஆகவும் இருந்தது. 

## மேற்கோள்கள்

பகுப்பு:ஆந்திரப் பிரதேசப் புவியியல்
பகுப்பு:அல்லூரி சீதாராம ராஜு மாவட்டத்தில் உள்ள கிராமங்கள்
கொண்டமோடலு

**கொண்டமோடலு** (*Indukurupeta*) இந்தியாவின் ஆந்திரப்பிரதேச மாநிலம் கிழக்கு கோதாவரி மாவட்டத்தில் உள்ள தேவிபட்டினம் மண்டலத்தில் உள்ள ஒரு கிராமமாகும்.

## புவியியல்
 என்ற அடையாள ஆள் கூறுகளில் கொண்டமோடலு கிராமம் அமைந்துள்ளது.

## மக்கள் தொகையியல்
2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, கொண்டமோடலு கிராமத்தின் மக்கள் தொகை 2039 ஆக இருந்தது. இத்தொகையில் 959 ஆண்களும் 1080 பெண்களும் இருந்தனர். 6 வயதுக்குட்பட்ட குழந்தைகளின் மக்கள் தொகை 13% ஆகவும் கிராமத்தின் கல்வியறிவு விகிதம் 47% ஆகவும் இருந்தது.

## மேற்கோள்கள்

பகுப்பு:ஆந்திரப் பிரதேசப் புவியியல்
தார்ரா

**தார்ரா** (*Tharra*)  என்பது வட இந்தியா மற்றும் பாக்கித்தானில் கரும்பு அல்லது கோதுமையிலிருந்து தயாரிக்கப்படும் ஒரு வகையான உள்நாட்டு மதுபானமாகும். கரும்புச்சாற்றை அல்லது கோதுமை உமியை நொதித்தல் முறையில் நொதிக்கச் செய்து தார்ரா மதுபானம் தயாரிக்கப்படுகிறது. பெரும்பாலும் சட்டவிரோதமாகவும் பதிவு செய்யப்படாமலும் அல்லது அரசாங்க அனுமதியின்றியும் முறைசாரா முறையில் இம்மதுபானம் தயாரிக்கப்படுகிறது. குறிப்பாக பீகார், உத்தரபிரதேசம், பஞ்சாப் (இந்தியா) மற்றும் அரியானா மாநிலங்களில் அதிகமான அளவில் தயாரிக்கப்படுகிறது. பொதுவாக கரும்பிலிருந்து தயாரிக்கப்படுவதால், பெரும்பாலும் இது ஒரு கச்சா ரம் என்று பார்க்கப்படுகிறது.

## தயாரிப்பு
வடிகட்டும் செயல்முறையின் கடுமையான வாசனை காரணமாக, தார்ரா பெரும்பாலும் மனித குடியிருப்புகளிலிருந்து விலகி, தொலைதூர வயல்களில் தயாரிக்கப்படுகிறது. இப்பகுதியின் விவசாயப் பொருளாதாரத்தின் சில கழிவுப்பொருட்களை மறுசுழற்சி செய்கிறது.

## உடல்நலம்
பாக்கித்தான் நாட்டில்  நடத்தப்பட்ட ஒரு ஆய்வின்படி, வீட்டில் தயாரிக்கப்பட்ட மதுபானமான தார்ராவில் பல அசுத்தங்கள் இருந்தன. மேலும் இவை பெரும்பாலும் ஆரோக்கியத்திற்கு தீங்கு விளைவிக்கும்.

## உள்ளூர் பொருளாதாரம்
தார்ரா மது பெரும்பாலும் ஏழைகள் அல்லது நிலமற்ற உழவர்களால் நுகரப்படுகிறது. பொதுவாக அதிகாரிகள் மற்றும் காவல்துறை அதிகாரிகளின் துணையுடன் காய்ச்சி வடிகட்டப்படுகிறது, இதனால் அதிக இலாபமும் ஈட்டப்படுகிறது.

## மேற்கோள்கள்

பகுப்பு:பானங்கள்
பகுப்பு:மதுபானங்கள்
சந்திரகோணா சட்டமன்றத் தொகுதி

**சந்திரகோணா சட்டமன்றத் தொகுதி (**Chandrakona Assembly constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது மேற்கு மிட்னாபூர் மாவட்டத்தில் அமைந்துள்ளது. இது ஆரம்பாக் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும். இது பட்டியல் சாதியினருக்கு ஒதுக்கப்பட்டுள்ளது.

## சட்டமன்ற உறுப்பினர்கள்

## தேர்தல் முடிவுகள்
### 2021

## மேற்கோள்கள்

பகுப்பு:மேற்கு வங்காள சட்டமன்றத் தொகுதிகள்
ஏஸ்

**ஏஸ்** (Ace) 2025ஆம் விஜய் சேதுபதி நடிப்பில் வெளிவந்த தமிழ்த் திரைப்படமாகும்.

## நடிகர்கள்
*விஜய் சேதுபதி - போல்ட் கண்ணன்
*ருக்மணி வசந்த் - ருக்கு
*யோகி பாபு - அறிவு
*பி. எஸ். அவிநாஷ் - தர்மா
*பப்லு பிரித்திவிராஜ் - இராஜ துரை
*திவ்யா பிள்ளை - கல்பனா
*ரமேஷ் திலக் - சிதம்பரம் (சிறப்புத் தோற்றம்)

## விமர்சனம்
ஆனந்த விகடன் வார இதழிலில் வந்த விமர்சனத்தில் "படத்தின் தலைப்பை உணர்த்தும் ‘ஏஸ்’ கார்டு விளையாட்டை (போக்கர்) காட்சிப்படுத்திய விதம், அந்த விளையாட்டைப் பற்றித் தெரியாதவர்களுக்கு குழப்பத்தை ஏற்படுத்தலாம் என்றாலும் புரிந்தவர்களுக்கு சுவாரஸ்யம் தரலாம்... தொழில்நுட்ப ரீதியாக நல்ல தரத்தில் இருக்கும் 'ஏஸ்', திரைக்கதை மற்றும் நகைச்சுவையில் சறுக்கி, சுவாரஸ்யம் குறைந்த போக்கர் ஆட்டமாக ஏமாற்றமளிக்கிறது." என்று எழுதினர். தினமலர் நாளிதழ், "மலேசியாவும், விஜய் சேதுபதியின் நடிப்பும் படத்திற்கு பிளஸ் ஆக அமைந்துள்ளது. ஒரு சில காட்சிகளை ரசிக்கும் படியாக கொடுத்திருக்கிறார் இயக்குனர். அதோடு யோகி பாபுவின் கவுன்டர் டயலாக் ஆங்காங்கே சிரிக்க வைக்கிறது. இதைத் தவிர திரைக்கதையில் எந்தவித புதுமையும் இல்லை. காட்சிகளில் சுவாரசியம் குறைவாக இருப்பதால் படத்தை ரசிக்க முடியவில்லை. இரண்டாம் பாதி நீண்ட தூரம் செல்வது போல தெரிகிறது" என்று எழுதி  மதிப்பீடுகளை வழங்கினர்.

## மேற்கோள்கள்

## வெளியிணைப்புகள்
*

பகுப்பு:2025 தமிழ்த் திரைப்படங்கள்
பகுப்பு:விஜய் சேதுபதி நடித்த திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:ஜஸ்டின் பிரபாகரன் இசையமைத்துள்ள திரைப்படங்கள்
பகுப்பு:சாம் சி. எஸ். இசையமைத்த திரைப்படங்கள்
காவேரி நீர் பிணக்குகளுக்கான தீர்ப்பாயம்

**காவேரி நீர் பிணக்குகளுக்கான தீர்ப்பாயம்** (Cauvery Water Disputes Tribunal (சுருக்கமாக:**CWDT**), மாநிலங்களுக்கு இடையேயான நீர் தகராறு சட்டம், 1956 இன் கீழ் இத்தீர்ப்பாயம் சூன் 1990ஆம் ஆண்டில் இந்திய அரசால் நிறுவப்பட்டது..காவேரி ஆற்றின்  கருநாடகம், தமிழ்நாடு, கேரளம் மற்றும் புதுச்சேரி மாநிலங்கள் நீரை பகிர்ந்து கொள்வது மற்றும் நீர் பங்கீட்டு பிணக்குகளை தீர்ப்பதற்காக 1990ஆம் ஆண்டில் இந்திய அரசால் நிறுவப்பட்டது. காவிரி ஆற்றின் படுகையிலுள்ள நான்கு மாநிலங்களுக்கு இடையேயான நீர் பங்கீடுகளை கோடிட்டுக் காட்டும் வகையில், இத்தீர்ப்பாயம் 2007ஆம் ஆண்டில் தனது இறுதித் தீர்ப்பை வெளியிட்டது. அதில் காவேரி ஆற்றை தேசிய சொத்தாக அறிவித்து தீர்ப்பு வழங்கியது.  இந்தத் தீர்ப்பை எதிர்த்து இந்திய உச்ச நீதிமன்றத்தில் மேல்முறையீடு செய்யப்பட்டது. 2018ஆம் ஆண்டு காவேரிஆற்றை இந்திய தேசிய சொத்தாக அறிவித்த தீர்ப்பாயத்தின் தீர்ப்பை உச்ச நீதிமன்றமும் உறுதி செய்தது.
## வரலாறு
காவிரி நீர்ப் பங்கீடு குறித்து 1924ஆம் ஆண்டில்  பிரித்தானிய இந்தியாவின் சென்னை மாகாண நிர்வாகத்திற்கும், மைசூர் சமஸ்தானத்திற்கும் இடையே ஏற்பட்ட  ஒப்பந்தம், சர்ச்சையின் வரலாற்றில் ஒரு குறிப்பிடத்தக்க தருணமாகக் கருதப்படுகிறது.
## நோக்கம்
தமிழ்நாடு, கர்நாடகா, கேரளா மற்றும் புதுச்சேரி மாநிலங்களுக்கு இடையிலான காவேரி நீர் பங்கீடு செய்வதில் உள்ள பிணக்குகளைத் தீர்ப்பதே இத்தீர்ப்பாயம் நோக்கமாகும்.

## தீர்ப்பாயத்தின் இறுதித் தீர்ப்பு
.காவேரி நீர் பிணக்குகளுக்கான தீர்ப்பாயத்தின் முதல் கூட்டம் சூலை 1990இல் நடைபெற்றது.பிப்ரவரி 2007இல் வெளியிடப்பட்ட தீர்ப்பாயத்தின் தீர்ப்பின்படி, நான்கு மாநிலங்களுக்கு இடையே காவேரி நீர் பங்கீடுகளை அறிவித்து தீர்ப்பு வழங்கியது. இத்தீர்ப்பின்படி, ஒரு வருட வழக்கமான நீர் இருப்பான 740 TMC (1 tmcft is equivalent to: 1,000,000,000 cubic feet (28,000,000 m3) அடிப்படையில் நீர்ப் பங்கீடு செய்தது. அதன்படி, கர்நாடகாவிற்கு 284 டி எம் சி நீரும், தமிழ்நாட்டிற்கு 404 டி எம் சி நீரும், கேரளாவிற்கு 30 டி எம் சி நீரும், புதுச்சேரிக்கு 7 டி எம் சி நீரும் பங்கீடு செய்தது. 
## உச்ச நீதிமன்றத் தீர்ப்பு
தீர்ப்பாயத்தின் இத்தீர்ப்பினை எதிர்த்து உச்ச நீதிமன்றத்தில் மேல் முறையீடு செய்யப்பட்டது. 2018ஆம் ஆண்டில் உச்ச நீதிமன்றம் தீர்ப்பாயத்தின் முடிவை உறுதிசெய்ததுடன், காவேரி நீர் பங்கீடு சரிவர பங்கீடப்படுகிறதா என்பதை கண்காணிக்க காவேரி நீர் மேலாண்மை ஆணையத்தை நிறுவ இந்திய அரசுக்கு உத்தரவிட்டு தீர்ப்பளித்தது.இனி வருங்காலங்களில் காவேரி நீர் குறித்த பிணக்குகள் காவேரி நீர் மேலாண்மை ஆணையமே முடிவுகள் எடுக்கும். 
## நடந்து கொண்டிருக்கும் சர்ச்சைகள்
தீர்ப்பாயத்தின் தீர்ப்பு மற்றும் உச்ச நீதிமன்றத்தின் தீர்ப்பு மற்றும் காவேரி நீர் மேலாண்மை ஆணையம் இருந்த போதிலும், மாநிலங்களுக்கு இடையே, குறிப்பாக கர்நாடக அரசு, தமிழ்நாட்டிற்கு காவேரி நீர் விடுவிப்பது தொடர்பாக சர்ச்சைகள் மற்றும் போராட்டங்கள் தொடர்ந்து எழுகின்றது.

## இதனையும் காண்க
* காவிரி ஆற்று நீர்ப் பிணக்கு
## மேற்கோள்கள்

பகுப்பு:காவிரி ஆற்று நீர்ப் பிணக்கு
பகுப்பு:இந்தியாவில் உள்ள தீர்ப்பாயங்கள்
காவிரி நீர் மேலாண்மை ஆணையம்

**காவிரி நீர் மேலாண்மை ஆணையம்** (*Cauvery Water Management Authority* (சுருக்கமாக:**CWMA**) என்பது கருநாடகம், தமிழ்நாடு, கேரளம், புதுச்சேரி ஆகிய காவிரி ஆறு பாயும் மாநிலங்களுக்கு இடையே காவிரி ஆற்றின் நீர் வளங்களை நிர்வகிக்க இந்திய அரசின் நீர் வள அமைச்சகத்தின் கீழ் சூன் 1, 2018 அன்று நிறுவப்பட்ட ஒரு ஒழுங்குமுறை அமைப்பாகும். இந்த ஆணையம் காவேரி நீர் பிணக்குகளுக்கான தீர்ப்பாயம், இந்திய உச்ச நீதிமன்றத் தீர்ப்பின்படி நிறுவப்பட்ட காவிரி நீர் மேலாண்மை ஆணையம் சமமான காவிரி நீர் விநியோகம், செயல்படுத்தலை உறுதி செய்கிறது.

## வரலாறு
1956ஆம் ஆண்டு மாநிலங்களுக்கு இடையேயான நதி நீர் தகராறுகள் சட்டத்தின் பிரிவு 6Aஇன் கீழ் வழங்கப்பட்ட அதிகாரங்களைப் பயன்படுத்தி, இந்திய அரசு சூன் 1, 2018 அன்று காவிரி நீர் தொடர்புடைய மாநில அரசுகளுடன் இணைந்து காவிரி நீர் மேலாண்மை ஆணையத்தை நிறுவியது.

## செயல்பாடுகள்
### காவிரி நீர் சேமிப்பு, நியமனம், ஒழுங்குமுறை மற்றும் கட்டுப்பாடு
* காவிரி நதியின் நீர் வளங்களின் சேமிப்பு, பங்கீடு, ஒழுங்குமுறை மற்றும் கட்டுப்பாட்டை காவேரி நீர் மேலாண்மை ஆணையம் மேற்பார்வையிடுகிறது.
* காவேரி ஆற்றின் நீர்த்தேக்க செயல்பாடுகள் மற்றும் நீர் வெளியீடுகளை மேற்பார்வையிடுதல்:
* காவேரி ஆற்றின் நீர்த்தேக்கங்களின் செயல்பாட்டைக் கண்காணித்து, காவேரி நதி நீர் தீர்ப்பாயத்தின் தீர்ப்பின்படி நீர் வெளியீட்டை மேற்பார்வையிடுகிறது.
### நதிப் படுகையில் உள்ள துயர சூழ்நிலைகளை அடையாளம் காணுதல்
காவிரி நதிப் படுகையில் நீர் பற்றாக்குறை அல்லது துயர சூழ்நிலைகளை இவ்வாணையம் கண்டறிந்து குறைகளை களைகிறது. 
### தீர்ப்பாயத்தின் தீர்ப்பை செயல்படுத்துவதை உறுதி செய்தல்:
* காவிரி நீர் பிணக்குகளுக்கான தீர்ப்பாயத்தின் தீர்ப்பை சரியாக செயல்படுத்தப்படுவதை உறுதி செய்வதே இவ்வாணையத்தின் முதன்மைப் பொறுப்பாகும்.
### ஒருங்கிணைந்த முறையில் முக்கியமான நீர்த்தேக்கங்களை இயக்குதல்
காவிரி நதிப் படுகையில் உள்ள முக்கியமான நீர்த்தேக்கங்களின் செயல்பாடுகளை இந்த ஆணையம் ஒருங்கிணைக்கிறது. இதனால் திறமையான நீர் மேலாண்மை உறுதி செய்யப்படுகிறது.
## இதனையும் காண்க
* காவிரி ஆற்று நீர்ப் பிணக்கு 
* காவேரி நீர் பிணக்குகளுக்கான தீர்ப்பாயம்
## மேற்கோள்கள்

## வெளி இணைப்புகள்
* Cauvery Water Regulation Committee an unbiased platform, says Union Minister

பகுப்பு:காவிரி ஆறு
பகுப்பு:காவிரி ஆற்று நீர்ப் பிணக்கு
பகுப்பு:இந்திய ஆணைக்குழுக்கள்
சேர்வலாறு அணை

**சேர்வலாறு அணை** என்பது இந்தியா தமிழ்நாடு மாநிலத்தின் திருநெல்வேலி மாவட்டத்திலுள்ள ஓர் அணையாகும். இதன் கொள்ளளவு 1.225 மில்லியன் கன அடியாகும் (156 அடி உயரம்). 1985-ஆம் ஆண்டு இவ்வணை கட்டி முடிக்கப்பட்டது.
## அமைவிடம்
கடல் மட்டத்திலிருந்து சுமார் 265.79 மீ. உயரத்தில், () என்ற புவியியல் ஆள்கூறுகள் கொண்டு பாபநாசம் பகுதியில், சேர்வலாறு அணை அமைந்துள்ளது.

## மேற்கோள்கள்

பகுப்பு:திருநெல்வேலி மாவட்டத்திலுள்ள அணைகள்
மாலிப்டினம் நைட்ரைடு

**மாலிப்டினம் நைட்ரைடு** (*Molybdenum nitride*)  என்பது Mo2N என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும்.   மாலிப்டினமும் மற்றும் நைட்ரசனும் சேர்ந்து இந்த இருமச் சேர்மம் உருவாகிறது. தாண்டல் உலோக நைட்ரைடுகளின் குடும்பத்தைச் சேர்ந்ததாக இச்சேர்மம் வகைப்படுத்தப்படுகிறது. ஒரு வினையூக்கியாகவும்  பூச்சுப் பொருளாகவும்  பயன்படுத்துவதற்கு பயனுள்ளதாக இருக்கும் பண்புகளை வெளிப்படுத்துகிறது.

## பண்புகள்
Mo2N பொதுவாக அறுகோணம் (hcp) மற்றும் கனசதுர (fcc) கட்டமைப்புகள் உட்பட பல படிக வடிவங்களில் உள்ளது. இதன் பண்புகள் தொகுப்பு முறை, விகிதவியல் தன்மை மற்றும் படிக அமைப்பு போன்ற காரணிகளைப் பொறுத்து மாறுபடும். மாலிப்டினம் நைட்ரைடின் பொதுவான பண்புகள் பின்வருமாறு:
* உயர் உருகுநிலை
* நல்ல வெப்ப நிலைப்புத்தன்மை
* உயர் மின்கடத்துதிறன் மற்றும் மின்தடைத்திறன்
* அம்மோனியா உற்பத்தி மற்றும் ஐதரோ ஆக்சிசன் நீக்க வினைகள் உள்ளிட்ட வேதிவினைகளில் வினையூக்கியாகச் செயல்படுகிறது. 
* இயக்கவியல் கடினத்தன்மை மற்றும் தேய்மான எதிர்ப்பு, பூச்சு பயன்பாடுகளுக்கு ஏற்றதாக அமைகிறது.

## தயாரிப்பு
மாலிப்டினம் நைட்ரைடை பல்வேறு முறைகள் மூலம் தயாரிக்க முடியும். 

நேரடி நைட்ரைடேற்றம்: மாலிப்டினம் உலோகம் உயர்ந்த வெப்பநிலையில் நைட்ரசன் வாயுவுடன் வினைபுரிந்து Mo2N சேர்மத்தை உருவாக்குகிறது.

அம்மோனியா பகுப்பு: மாலிப்டினம் ஆக்சைடுகள் அல்லது மாலிப்டேட்டுகள் போன்ற மாலிப்டினம் முன்னோடி சேர்மங்களை அம்மோனியா வாயு அல்லது அம்மோனியா கொண்ட கரைசல்களுடன் சேர்த்து சூடுபடுத்தி வினைபுரியச் செய்து மாலிப்டினம் நைட்ரைடை உருவாக்கலாம்.

வேதியியல் நீராவி படிவு: மாலிப்டினம் நைட்ரைடு மெல்லிய படலங்கள் மற்றும் பூச்சுகளை வெப்ப வேதியியல் நீராவி படிவு அல்லது பிளாசுமா-மேம்படுத்தப்பட்ட வேதியியல் நீராவி படிவு  போன்ற வேதியியல் நீராவி படிவு நுட்பங்களைப் பயன்படுத்தி அடி மூலக்கூறுகளில் மாலிப்டினம் நைட்ரைடைப் படிய வைக்கலாம்.

## பயன்கள்
அம்மோனியா தயாரித்தல் உட்பட பல்வேறு தொழில்துறை செயல்முறைகளில் மாலிப்டினம் நைட்ரைடு ஒரு வினையூக்கியாகப் பயன்படுத்தப்படுகிறது. மாலிப்டினம் நைட்ரைடு அம்மோனியா தொகுப்புக்கான ஏபர்-போசு செயல்பாட்டில் வினையூக்க செயல்பாட்டை வெளிப்படுத்துகிறது. அங்கு இது வழக்கமான இரும்பு அடிப்படையிலான வினையூக்கிகளுக்கு மாற்றாக செயல்படுகிறது.

## மேற்கோள்கள்

பகுப்பு:மாலிப்டினச் சேர்மங்கள்
பகுப்பு:நைட்ரைடுகள்
நியாலியா டியாங்கோங்கென்சிஸ்

**''நியாலியா'' டியாங்கோன்ஜென்சிஸ்** (*Niallia tiangongensis*) என்பது சைட்டோபாகிலேசி குடும்பத்திற்குள் உள்ள நியாலியா இனத்தைச் சேர்ந்த கிராம்-பாசிட்டிவ், உயிர்வளிநாட்ட, சிதல் விதை உருவாக்கும், கோல் வடிவ பாக்டீரியா ஆகும். மே 2023 இல் சீனாவின் ஷென்சோ-15 பயணத்தின் போது தியேன்குங் விண்வெளி நிலையத்தில் சேகரிக்கப்பட்ட மேற்பரப்பு மாதிரிகளிலிருந்து இது முதன்முதலில் தனிமைப்படுத்தப்பட்டது. மரபணு மற்றும் தோற்ற வகை பகுப்பாய்வுகளைத் தொடர்ந்து 2025 ஆம் ஆண்டில் இந்த இனம் முறையாக விவரிக்கப்பட்டது.

## கண்டுபிடிப்பு
என். டியாங்கோங்கென்சிஸின் கண்டுபிடிப்பு விண்வெளி வாழ்விடங்களில் நுண்ணுயிர் சமூகங்களைக் கண்காணிப்பதன் முக்கியத்துவத்தை அடிக்கோடிட்டுக் காட்டுகிறது. இத்தகைய நுண்ணுயிரிகளின் தழுவல்களைப் புரிந்துகொள்வது நீண்ட கால பயணங்களின் போது விண்வெளி வீரர்களின் ஆரோக்கியம் மற்றும் விண்கல ஒருமைப்பாட்டிற்கு சாத்தியமான அபாயங்களைத் தணிப்பதற்கான உத்திகளைத் தெரிவிக்கலாம்.

## மேற்கோள்கள்

பகுப்பு:பாக்டீரியாக்கள்
ஊர்மிளா (பக்கவழி நெறிப்படுத்தல்)

*ஊர்மிளா இராமாயண காவிய நாயகி சீதையின் தங்கை.
*ஊர்மிளா மகந்தா (21st நூற்றாண்டு), இந்திய நடிகை
*ஊர்மிளா மடோண்த்கர் (பிறப்பு 1974), இந்திய நடிகை
*ஊர்மிளா சத்தியநாராயணா, பரதநாட்டிய நர்தகி
*ஊர்மிளா உன்னி, இந்திய நடிகை மலையாள படங்களில் நடிப்பவர்
*ஊர்மிளா சிங் இந்திய மாநிலமான இமாச்சலப் பிரதேசத்தின் முன்னாள் ஆளுநர்.
*ஊர்மிளா பவார் மராத்திய எழுத்தாளர்
*ஊர்மிளா பாலவந்த் ஆப்தே பாரதியஸ்ட்ரீ சக்தி அமைப்பின் இந்தியா நிறுவனர்
ஆலம்பூண்டி

**ஆலம்பூண்டி** என்பது இந்தியா தமிழ்நாடு மாநிலத்தின் விழுப்புரம் மாவட்டத்திலுள்ள ஒரு புறநகர் ஆகும்.
## அமைவிடம்
கடல் மட்டத்திலிருந்து சுமார் 128.15 மீ. உயரத்தில், () என்ற புவியியல் ஆள்கூறுகள் கொண்டு, ஆலம்பூண்டி அமைந்துள்ளது.

## கல்வி
### பள்ளிகள்
செயின்ட் ஜோசப் மெட்ரிக் மேல்நிலைப் பள்ளி என்ற பள்ளி ஒன்று ஆலம்பூண்டியில் கட்டப்பட்டுள்ளது.
### கல்லூரிகள்
ஸ்ரீரங்கபூபதி பொறியியல் கல்லூரி என்ற கல்லூரி ஒன்றும் இங்கு அமைந்துள்ளது. ஸ்ரீரங்கபூபதி பாலிடெக்னிக் கல்லூரி, ஸ்ரீரங்கபூபதி கல்வியியல் கல்லூரி மற்றும் சில கல்வி நிறுவனங்கள் இப்பகுதியில் அமைந்துள்ளன.
## சமயம்
### இந்துக் கோயில்கள்
ஆலகால ஈசுவரர் கோயில் என்ற சிவன் கோயில் ஒன்று ஆலம்பூண்டியில் அமையப் பெற்றுள்ளது.
## அரசியல்
ஆலம்பூண்டி பகுதியானது, செஞ்சி (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, ஆரணி மக்களவைத் தொகுதி சார்ந்தது.
## மேற்கோள்கள்

பகுப்பு:விழுப்புரம் மாவட்டத்திலுள்ள ஊர்களும் நகரங்களும்
பாரா சட்டமன்றத் தொகுதி

**பாரா சட்டமன்றத் தொகுதி** (Para Assembly constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது புருலியா மாவட்டத்தில் அமைந்துள்ளது. பாரா, புருலியா மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும். இது பட்டியல் சாதியினருக்கு ஒதுக்கப்பட்டுள்ளது.

## சட்டமன்ற உறுப்பினர்கள்

## தேர்தல் முடிவுகள்
### 2021

## மேற்கோள்கள்

பகுப்பு:மேற்கு வங்காள சட்டமன்றத் தொகுதிகள்
பஞ்சதசி

**பஞ்சதசி** எனும் வடமொழி அத்வைத வேதாந்த நூலை இயற்றியவர் சிருங்கேரி சாரதா மடத்தின் 12வது ஜெகத்குருவாக இருந்த வித்யாரண்யர் ஆவார். உபநிடதங்களின் அத்வைத சாரத்தை எளிமையாக்கி  *வேதாந்த பிரகடனம்* எனும் தலைப்பில் 15 அத்தியாயங்களில் 1500க்கும் மேற்பட்ட உரைநடை சுலேகங்கள் கொண்டுள்ளது.  15 அத்தியாங்கள் கொண்டுள்ளதால் இந்நூலை *பஞ்சதசி* (தசி எனில் 10, பஞ்ச எனில் 5) என்று அழைக்கப்படுகிறது.

இந்நூல் *பஞ்ச பூதவிவேகம்*, *மகாவாக்கிய விவேகம்*, *நாடக தீபம்*, *வித்தியானந்தம்*, *அத்வைதானந்தம்* முதலிய 15  தலைப்புகளில் உரைகள் கொண்டது. 

வடமொழியில் உள்ள இந்நூலை தமிழ் மொழியில் *பஞ்சதசி* எனும் தலைப்பில் மூலமும், உரையுடன் கோவிலூர் மடாலயத்தினர் 2021ஆம் ஆண்டில் வெளியிட்டுள்ளனர்.
## வெளி இணைப்புகள்
* பஞ்சதசீ முழுவதும் கேட்க

## மேற்கோள்கள்

பகுப்பு:சமசுகிருத நூல்கள்
பகுப்பு:இந்து தத்துவ நூல்கள்
லஸ்பெலா மாவட்டம்

**லஸ்பெலா மாவட்டம்** (*Lasbela District*) (  ,   ,   ), பாகிஸ்தான் நாட்டின் தென்மேற்கே அமைந்த பலூசிஸ்தான் மாகாணத்தின் 36 மாவட்டங்களில் ஒன்றாகும். இதன் நிர்வாகத் தலைமையிடம் உத்தல் நகரம் ஆகும். இம்மாவட்டத்தின் தெற்குப் பகுதி அரபுக்கடல் ஒட்டியுள்ளது. 6,80,977 மக்கள் தொகையும், 15,153 சதுர கிலோமீட்டர் பரப்பளவும் கொண்ட இம்மாவட்டம், கராச்சி நகரத்திற்கு மேற்கே 125 கிலோமீட்டர் தொலைவில் அமைந்துள்ளது. இம்மாவட்டத்தில் பெரும்பான்மையாக பலூச்சி மொழி மற்றும் சிந்தி மொழி பேசப்படுகிறது.ஹிங்கோல் தேசியப் பூங்காவின் ஒரு பகுதி இம்மாவட்டத்தில் உள்ளது. 
## அமைவிடம்
லஸ்பெலா மாவட்டத்திற்கு மேற்கில் குவாதர் மாவட்டம், தெற்கில் அரபுக்கடல், கிழக்கில் கீர்தார் மலைத்தொடர்களும், வடக்கில் குஸ்தர் மாவட்டம் உள்ளது.

## புவியியல்
லஸ்பெலா மாவட்டத்தில் பாயும் முக்கிய ஆறு போராலி ஆறு ஆகும். பிற ஆறுகள் ஹிங்கோல் மற்றும் போர் ஆகும். இம்மாவட்டத்தின் கிழக்கில் கீர்தார் மலைத்தொடர்களும், மேற்கில் ஹாலா மலைத்தொடர்களும், தெற்கில் அரபிக்கடல் உள்ளது. 
## தட்ப வெப்பம்
இம்மாவட்டத்தின் கோடைக்கால வெப்பம் 45&nbsp;°C வரையிலும், குளிர்கால வெப்பம் 10-20&nbsp;°C வரையிலும் உள்ளது. இதன் ஆண்டு சராசரி மழைப்பொழிவு 60–100&nbsp;மிமீ ஆக உள்ளது. 
## மாவட்ட நிர்வாகம்
துணை ஆணயாளர் தலைமையில் நிர்வகிக்கப்படும் லஸ்பெலா மாவட்டம் உத்தல், லக்ரா, பேலா, கன்ராஜ், லியாரி என 5  வருவாய் வட்டங்களும், 22 ஒன்றியக் குழுக்களும் கொண்டுள்ளது.
## பொருளாதாரம்
லஸ்பெலா மாவட்டத்தின் தென்கிழக்கில் நாளொன்றுக்கு 120,000 பீப்பாய் அளவிற்கு எரி எண்ணை சுத்திகரிப்பு ஆலை உள்ளது. மேலும் இதனருகில் 1350 மெகா வாட்  அளவிற்கு மின்சாரம் உற்பத்தி செய்யும் அனல் மின் நிலையம் உள்ளது. இம்மாவட்ட மக்களின் முதன்மைத் தொழில் கடல் மீன் பிடித்தல், ஆடு, மாடு மேய்த்தல் மற்றும் வேளாண்மை ஆகும். கனிம வளங்கள் அதிகம் கொண்ட இம்மாவட்டத்தில் ஜிப்சம் மற்றும் சுண்ணாம்பு வெட்டி எடுக்கப்படுகிறது. 
## மக்கள் தொகை பரம்பல்
2023 பாக்கித்தான் மக்கள் தொகை கணக்கெடுப்பின்படி, 115,539 குடியிருப்புகள் கொண்ட லஸ்பெலா மாவட்ட மக்கள் தொகை 6,80,977 ஆகும். பாலின விகிதம் 100 பெண்களுக்கு 105.04 ஆண்கள் உள்ளனர். சராசரி எழுத்தறிவு 36.47% ஆகும்.இதன் மக்கள் தொகையில் 10 வயதிற்குட்பட்ட குழந்தைகள் 30.7% ஆக உள்ளனர்.மக்கள் தொகையில் 3,30,585 (48.55%) பேர் நகர்புறங்களில் வாழ்கின்றனர்
### மொழிகள்
இம்மாவட்டத்தில் பலூச்சி மொழி 75.32%, சிந்தி மொழி 9.96%, பிராகுயி மொழி 8.09%, பஷ்தூ மொழி 2.56% மற்றும் பிற மொழிகள் 4.07% மக்கள் பேசுகின்றனர். 
### சமயங்கள்
இம்மாவட்டத்தில் இசுலாம் 96.55%, இந்து சமயம் 2.92% கிறித்தவம் 0.37%, பிற சமயங்கள் 0.16% பயில்கின்றனர்.

## கல்வி
* லஸ்பெலா வேளாண்மை, நீர் & கடல்சார் அறிவியல் பல்கலைக்கழகம், உத்தல் நகரம்
* பலூசிஸ்தான் உண்டு & உறைவிடக் கல்லூரி, உத்தல் நகரம்
## இதனையும் காண்க
* ஹிங்கோல் தேசியப் பூங்கா
## நூல் பட்டியல்
*

## மேற்கோள்கள்

## வெளி இணைப்புகள்

* Lasbela District at Balochistan Government website
பகுப்பு:பலூசிஸ்தானின் (பாகிஸ்தான்) மாவட்டங்கள்
கூகுள் பீம்

**கூகுள் பீம்** (Google Beam) துவக்க நிலையில் *புராஜெக்ட் ஸ்டார்லைன்* என்று அழைக்கப்பட்ட இது கூகுளின் சோதனை நிலையில் இருக்கும் நிகழ்படத் தகவல்தொடர்பு முறையாகும். இதன்மூலம் தொடர்பு கொள்ளும் நபரின் முப்பரிமான மாதிரியினைக் காண இயலும். 2021 கூகுள் ஐ/ஓ மேம்பாட்டாளர் மாநாட்டில் இது குறித்தான அறிவிப்பு வெளியானது. இது இயந்திரக் கற்றல், இடஞ்சார்ந்த ஒலி, கணினிப் பார்வை, நிகழ்நேரச் சுருக்கம் ஆகியவற்றைப் பயன்படுத்தி எவ்விதமான மெய்நிகர் கருவிகளும் இல்லாமல் முப்பரிமான நிலையில் பயனர்களை "இயற்கையாகவே பேசவும், சைகை செய்யவும், கண்வழித் தொடர்பு கொள்ளவும்" அனுமதிக்கும் என்று கூறப்பட்டது. மற்ற பயனருடன் ஒரே அறையில் இருப்பதைப் போல பயனரை உணர வைப்பதே இதன் குறிக்கோளாகும். 

## வளர்ச்சி நிலைகள்
2021 மே 18-இல் இதன் அதிகாரப்பூர்வ அறிவிப்புக்கு முன்னர் ஐந்து ஆண்டுகளுக்கும் மேலாக சோதனை நிலையில் இருந்தது. இந்தத் தொழில்நுட்பம் தற்போது சில கூகுள் அலுவலகங்களில் மட்டுமே கிடைக்கிறது. 

## மேற்கோள்கள்


## வெளி இணைப்புகள்

* 
* Research 2021 paper
* Research 2024 paper

பகுப்பு:மிகுவித்த மெய்ந்நிலைச் செயலிகள்
பகுப்பு:கூகுள் வன்பொருட்கள்
திருவப்பூர்

**திருவப்பூர்** என்பது இந்தியா தமிழ்நாடு மாநிலத்தில் புதுக்கோட்டை மாவட்டத்தின் புதுக்கோட்டை நகரையடுத்த ஒரு நகரப் பகுதி ஆகும்.
## அமைவிடம்
கடல் மட்டத்திலிருந்து சுமார் 105.98 மீ. உயரத்தில், () என்ற புவியியல் ஆள்கூறுகள் கொண்டு, திருவப்பூர் அமைந்துள்ளது.

## சமயம்
### இந்துக் கோயில்கள்
ஈஸ்வரர் கோயில், முத்துமாரியம்மன் கோயில் மற்றும் பிடாரி செல்லாயி அம்மன் கோயில் ஆகிய இந்துக் கோயில்கள் திருவப்பூர் பகுதியில் அமைந்துள்ளன.

## மேற்கோள்கள்

பகுப்பு:புதுக்கோட்டை மாவட்டத்திலுள்ள ஊர்களும் நகரங்களும்
ராய்ப்பூர் சட்டமன்றத் தொகுதி

**ராய்ப்பூர்** சட்டமன்றத் தொகுதி என்பது இந்திய மாநிலமான மேற்கு வங்காளத்தின் பாங்குரா மாவட்டத்தில் உள்ள ஒரு சட்டமன்றத் தொகுதியாகும். இது பட்டியலிடப்பட்ட பழங்குடியினருக்காக ஒதுக்கப்பட்டுள்ளது.
பிரான்மலை, சிவகங்கை

**பிரான்மலை** என்பது இந்தியா தமிழ்நாடு மாநிலத்தில் சிவகங்கை மாவட்டத்தின் சிங்கம்புணரி நகருக்கு அருகிலுள்ள ஒரு மலைக் கிராமமாகும். பறம்புமலை என்று முன்னர் அழைக்கப்பட்ட இந்த மலைப் பகுதி, காலப்போக்கில் பிரான்மலை என்றாகி விட்டது. இது ஒரு சுற்றுலாத் தலமுமாகும்.
## அமைவிடம்
கடல் மட்டத்திலிருந்து சுமார் 191.96 மீ. உயரத்தில், () என்ற புவியியல் ஆள்கூறுகள் கொண்டு, பிரான்மலை அமைந்துள்ளது.

## சமயம்
### இந்துக் கோயில்கள்
திருக்கொடுங்குன்றநாதர் கோயில் என்ற சிவன் கோயில் ஒன்று பிரான்மலை பகுதியில் அமைந்துள்ளது. குடைவரைக் கோயில் மற்றும் தேனம்மை சமேத மங்கைபாகர் கோயில் ஆகியவை பிரான்மலை பகுதியில் அமைந்துள்ளன.
## மேற்கோள்கள்

பகுப்பு:சிவகங்கை மாவட்டத்திலுள்ள ஊர்களும் நகரங்களும்
கட்டுமாவடி

**கட்டுமாவடி** என்பது தமிழ்நாட்டின் புதுக்கோட்டை மாவட்டத்தில் உள்ள ஒரு புறநகர்ப் பகுதியாகும். இது கடலோரத்திலுள்ள ஒரு மீனவக் கிராமமாகும்.
## அமைவிடம்
கட்டுமாவடி கடல் மட்டத்திலிருந்து சுமார் 25.17 மீ. உயரத்தில், () என்ற புவியியல் ஆள்கூறுகள் கொண்டு அமையப் பெற்றுள்ளது.

## விவரங்கள்
கட்டுமாவடியில் பெரிய மீன்சந்தை ஒன்று உள்ளது. இப்பகுதியில் நாட்டுப் படகுகள் மூலம் பிடிக்கப்படும் மீன்கள் விற்பனைக்கு வருகின்றன. இங்கு இறால் நிறுவனங்கள் மற்றும் பத்துக்கும் மேற்பட்ட மீன் ஏலக்கடைகள் செயல்பாட்டிலுள்ளன.
## சமயம்
### இந்துக் கோயில்கள்
இராமநாதசுவாமி கோயில் என்ற சிவன் கோயில் ஒன்று இங்கு கட்டப்பட்டுள்ளது.
## அரசியல்
கட்டுமாவடி பகுதியானது, அறந்தாங்கி (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, இராமநாதபுரம் மக்களவைத் தொகுதி சார்ந்தது.
## மேற்கோள்கள்

பகுப்பு:புதுக்கோட்டை மாவட்டத்திலுள்ள ஊர்களும் நகரங்களும்
உவமை உருபுகள்

தமிழ் மொழியில் கருத்துகளை அழகுபடுத்தும் கருவிகளில் ஒன்று உவமை (உவமம்). இது மொழிக்கு அணிகலன் போல விளங்குவதால் அணி என்கிறோம். பால் போலும் வெண்மை என்பதில் பால் என்பது உவமை. வெண்மை என்பது பொருள். உவமையை உவமம் என்று தொல்காப்பியம் குறிப்பிடுகிறது. உவமையையும், பொருளையும் முறையே உவமானம், உவமேயம் என்று பிற்காலத்தில் குறிப்பிடலாயினர். 

தாமரை போல் முகம். இதில் தாமரை, முகம் இரண்டும் பொருட்பெயர். இதனை முகத்தாமரை என்று மாற்றினால் உருவகம் என்னும் அணி ஆய்விடும். உவமையணியில் பயன்படுத்தப்படும் உருபுகள் **உவமை உருபுகள்**. உவமை உருபுகளை அகர வரிசைப்படுத்திக்கொள்வது பிறவற்றோடு ஒப்பிட்டுப் பார்க்க ஏதுவாக இருக்கும்    

உவமை உருபு இல்லாமல் உவமைக் கருத்தைப் புலப்படுத்தும் தொடர் உவமைத்தொகை எனப்படும்

## [[தொல்காப்பியம்]] காட்டும் உவம உருபுகள்
 
#அன்ன 
#ஏய்ப்ப 
#உறழ 
#ஒப்ப
#என்ன 
#மான 
#ஒன்ற 
#ஒடுங்க 
#ஒட்ட 
#ஆங்க
#என்ற 
#வியப்ப 
#எள்ள 
#விழைய 
#விறப்ப 
#நிகர்ப்ப
#கள்ள 
#கடுப்ப 
#காய்ப்ப 
#மதிப்ப 
#தகைய 
#மருள
#மாற்ற 
#மறுப்ப 
#புல்ல 
#பொருவ 
#பொற்ப 
#போல
#வெல்ல 
#வீழ 
#நாட 
#நளிய 
#நடுங்க 
#நந்த
#ஓட 
#புரைய

அகர வரிசை
  
#அன்ன
#ஆங்க
#உறழ
#எள்ள
#என்ற
#என்ன
#ஏய்ப்ப
#ஒடுங்க
#ஒட்ட
#ஒப்ப
#ஒன்ற
#ஓட
#கடுப்ப
#கள்ள
#காய்ப்ப
#தகைய
#நடுங்க
#நந்த
#நளிய
#நாட
#நிகர்ப்ப
#புரைய
#புல்ல
#பொருவ
#பொற்ப
#போல
#மதிப்ப
#மருள
#மறுப்ப
#மாற்ற
#மான
#வியப்ப
#விழைய
#விறப்ப
#வீழ
#வெல்ல

## [[உவமை|நன்னூல் காட்டும் உவம உருபுகள்]]

#போல 
#புரைய 
#ஒப்ப 
#உறழ
#மான 
#கடுப்ப 
#இயைய 
#ஏய்ப்ப
#நேர 
#நிகர 
#அன்ன 
#இன்ன

என்பன உவமத்து உருபு என்று குறிப்பிடும் பிறவும் என்னும் சொல்லால் மேலும் உள்ளனவற்றைத் தன்னுள் அடக்கிக்கொள்கிறது.

அகர வரிசை

#அன்ன
#இயைய
#இன்ன
#உறழ
#ஏய்ப்ப
#ஒப்ப
#கடுப்ப
#நிகர
#நேர
#புரைய
#போல
#மான

## [[தண்டியலங்காரம்]] காட்டும் உவமை உருபுகள்
  
#போல
#மான
#புரைய
#பொருவ
#நேர
#கடுப்ப
#நிகர 
#நிகர்ப்ப
#ஏர
#ஏய
#மலைய
#இயைய
#ஒப்ப
#எள்ள
#உறழ
#ஏற்ப
#அன்ன
#அனைய
#அமர
#ஆங்க
#என்ன
#இகல
#இழைய
#எதிர
#துணை
#தூக்கு
#ஆண்டு
#ஆங்கு
#மிகு
#தகை
#இனை
#சிவண்
#கேழ்
#அற்று
#செத்து

அகர வரிசை
  
#அமர
#அற்று
#அனைய
#அன்ன
#ஆங்க
#ஆங்கு
#ஆண்டு
#இகல
#இயைய
#இழைய
#இனை
#உறழ
#எதிர
#எள்ள
#என்ன
#ஏய
#ஏர
#ஏற்ப
#ஒப்ப
#கடுப்ப
#கேழ்
#சிவண்
#செத்து
#தகை
#துணை
#தூக்கு
#நிகர
#நிகர்ப்ப
#நேர
#புரைய
#பொருவ
#போல
#மலைய
#மான
#மிகு

## மேற்கோள்

பகுப்பு:அணி இலக்கணம்
பிசுணுபூர் சட்டமன்றத் தொகுதி, மேற்கு வங்காளம்

**பிசுணுபூர் சட்டமன்றத் தொகுதி** (Bishnupur Assembly constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது பாங்குரா மாவட்டத்தில் அமைந்துள்ளது. இது பிஷ்ணுபூர் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.

## சட்டமன்ற உறுப்பினர்கள்
	
## தேர்தல் முடிவுகள்
### 2021

## மேற்கோள்கள்

பகுப்பு:மேற்கு வங்காள சட்டமன்றத் தொகுதிகள்
பில்லூர் அணை

**பில்லூர் அணை** என்பது தமிழ்நாட்டின் கோயம்புத்தூர் மாவட்டத்தில் உள்ள மேட்டுப்பாளையம் பகுதியில் பவானி ஆற்றின் குறுக்கே கட்டப்பட்டுள்ள ஓர் அணையாகும். இவ்வணை 100 அடி கொள்ளளவு கொண்டது. இந்த அணைக்கு இரண்டு மதகுகள் உள்ளன.

## அமைவிடம்
பில்லூர் அணை, கடல் மட்டத்திலிருந்து சுமார் 442.76 மீ. உயரத்தில், () என்ற புவியியல் ஆள்கூறுகள் கொண்ட இடத்தில் அமைந்துள்ளது.

## மேற்கோள்கள்

பகுப்பு:கோயம்புத்தூர் மாவட்டத்திலுள்ள அணைகள்
கார்மெல்டாசைட்டு

**கார்மெல்டாசைட்டு** (*Carmeltazite*) என்பது ஓர் அரிய ஆக்சைடு கனிமமாகும். இசுரேலில் உள்ள செபுலோன் பள்ளத்தாக்கில் கண்டுபிடிக்கப்பட்ட பிறகு, பூமியில் இதன் முதல் கண்டுபிடிப்பு 2019 ஆம் ஆண்டில் அறிவிக்கப்பட்டது. கார்மெல்டாசைட்டு கனிமத்தின் மூலக்கூற்று வாய்ப்பாடு ZrAl2Ti4O11 ஆகும். 

பன்னாட்டு கனிமவியல் சங்கத்தின் புதிய கனிமங்கள் மற்றும் கனிமப் பெயர்கள் ஆணையம் 2018-103 என்று எண்ணிடப்பட்ட விண்ணப்பத்தின் கீழ் இக்கனிமத்தைப் பதிவு செய்வதற்கு ஒப்புதல் அளித்தது. இந்தப் பெயர் அது கண்டுபிடிக்கப்பட்ட இடம் (மவுண்ட் கார்மல்) மற்றும் முக்கிய தனிமங்களான  தைட்டானியம், அலுமினியம் மற்றும் சிர்க்கோனியம்) ஆகியவற்றின் கலவையாகும்.  கார்மெல்டாசைட்டு ஆலெண்டெய்ட்டு கனிமம் போன்ற பண்புகளைக் கொண்டுள்ளது.

## மேற்கோள்கள்

பகுப்பு:ஆக்சைடு கனிமங்கள்
பகுப்பு:சிர்க்கோனியம் கனிமங்கள்
விரியுருவகம்

பெயரெச்ச வாய்பாட்டில் ஆகிய என்னும்  சொல்லும், வினையெச்ச வாய்பாட்டில் ஆக என்னும் சொல்லும், உருவக உருபாக விரிந்து வரும் உருவக அணி **விரி உருவகம்** எனப்படும். இந்த உருபுகள் மறைந்து வரின் அது தொகை உருவகம் எனப்படும். 

பாடல்

கொங்கை முகையாக மென் மருங்குல் கொம்பாக
அங்கை மலரா அடி தளிராத் - திங்கள்
அளி நின்ற மூரல் அணங்கு ஆம் எனக்கு 
வெளி நின்ற வேனில் திரு 

கொங்கை மொட்டு ஆகவும்
இடை கொம்பு ஆகவும்
கை மலர் ஆகவும் 
கால் அடி தளிர் ஆகவும் 
நிலா போல குளுமை தரும் சிரிப்பு வருத்தும் பெண் தெய்வம் ஆகவும் 
அந்தத் திருமகள் எனக்கு வெளியில் உலவும் இளவேனிலாக இருக்கிறாள்.

## மேற்கோள்

பகுப்பு:அணி இலக்கணம்
தொகையுருவகம்

தொகையுருவகம் (தொகை உருவகம்) என்பது உருவக வகைகளில் ஒன்று. ஆகிய என்னும் பெயரெச்ச வாய்பாடும், அக என்னும் வினையெச்ச வாய்பாடும் உவமை உருபுகள். இந்த உவமை உருபுகள் மறைந்து இரண்டு சொற்களுக்கு இடையே தொக்கிக்கொண்டு, வினைத்தொகை, பண்புத்தொகை போலத் தொகையாகி வருவது தொகையுவம். 

பாடல் எடுத்துக்காட்டு 

:**அங்கை மலரும் அடித் தளிரும் கண் வண்டும்**
:**கொங்கை முகிழும் குழல் காரும் - தங்கியது ஓர்**
:**மாதர் கொடி உளதால் அன்பா அதற்கு எழுந்த** 
:**காதற்கு உளதோ கரை** 

இந்தப் பாடலின் செய்தி

:கையாகிய தாமரை மலர் 
:அடியாகிய மாந்தளிர் 
:கண்ணாகிய வண்டு
:கொங்கை ஆகிய மொட்டு
:கூந்தல் ஆகிய கார்முகில்

:இவற்றைத் தாங்கிக்கொண்டு 
:மாதர் என்னும் கொடி உள்ளது.

:நண்பா
:அந்தக் கொடியை அடைய எனக்குத் தோன்றிய காதலுக்குத்தான் கரை இல்லலை. 

:தலைவன் பாங்கனிடம் சொல்கிறான் 

## மேற்கோள்

பகுப்பு:அணி இலக்கணம்
கிபிசிமா ஆறு

**கிபிசிமா ஆறு** (*Kibishima River*) மத்திய சப்பானில் அமைந்துள்ள கிசோ ஆற்று அமைப்பில் உள்ள ஒரு முதன்மை ஆறு ஆகும். இது கிஃபு மாகாணத்தில் உள்ள குஜோ நகரம் வழியாகப் பாய்கிறது. இந்த ஆறு கிஃபு, புகுய் மாகாணங்களின் எல்லையில் உள்ள கோசிமி மலைகளில் (உயரம் 1,148 மீ) உருவாகி, தென்கிழக்கில் உள்ள குஜோ நகரத்தின் அச்சிமான்-சோ பகுதியில் பாய்ந்து, வலது கரையில்  நபி ஆற்றுடன் சேர்ந்தபின் கிழக்கு-தென்கிழக்கு நோக்கி அதன் ஓட்டத்தை மாற்றுகிறது. இதன் நீர்ப்பிடிப்புப் பகுதி 120.4 சதுர கிலோமீட்டர் ஆகும், மேலும் இந்த ஆறு நாகரா ஆறு வரை 24 கி.மீ நீளத்தைக் கொண்டுள்ளது.&nbsp;&nbsp;

## நீர் பயன்பாடு
வெள்ளக் கட்டுப்பாட்டுக்காக உச்சிகயா அணை கட்டப்பட்டு வருகிறது.

## மேற்கோள்கள்

பகுப்பு:சப்பானின் ஆறுகள்
மாங்கானோயூடையலைட்டு

**மாங்கானோயூடையலைட்டு** (*Manganoeudialyte*)  என்பது யூடையலைட்டு குழுவின் ஓர் அரிதான கனிமமாகும். Na14Ca6Mn3Zr3[Si26O72(OH)2]Cl2·4H2O என்ற மூலக்கூற்று வாய்ப்பாட்டால் இக்கனிமம் அடையாளப்படுத்தப்படுகிறது. கொடுக்கப்பட்ட மூலக்கூற்று வாய்ப்பாடு முதலில் கண்டுபிடிக்கப்பட்டு அறிவிக்கப்பட்ட ஒரு தனிமத்தை அடிப்படையாகக் கொண்டு கொடுக்கப்பட்ட வடிவங்களில் ஒன்றாகும். மேலும் இது எம்3 மற்றும் எம்4  தளங்கள் இரண்டிலும் சிலிக்கானின் ஆதிக்கத்தைக் காட்டுகிறது. இதன் பெயரால் பரிந்துரைக்கப்பட்டபடி, மாங்கானோயூடையலைட்டு யூடைலைட்டின் மாங்கனீசு-ஒப்புமை ஆகும்.

பன்னாட்டு கனிமவியல் சங்கம் மாங்கானோயூடையலைட்டு கனிமத்தை Meud என்ற குறியீட்டால் அடையாளப்படுத்துகிறது. 

## தோற்றம்
பிரேசில் நாட்டின் போகோசு டி கால்டாசு நகராட்சிப் பகுதியில் மாங்கனோயூடியலைட்டு கண்டுபிடிக்கப்பட்டது. ஏகிரைன், அனல்சைம், ஆசுட்ரோபைலைட்டு, கங்கிரினைட்டு, புளோரைட்டு, இலாம்ப்ரோஃபிலைட்டு, நெஃபலைன், பொட்டாசியம் பெல்டுசுபார், இரிங்கைட்டு, சோடாலைட்டு, மற்றும் தைட்டானைட்டு போன்ற கனிமங்களுடன் சேர்ந்து காணப்படுகிறது.

## வேதியியல்
இசுட்ரோன்சியம், பொட்டாசியம், நையோபியம், அலுமினியம், புளோரின் மற்றும் ஆஃபினியம், சீரியம் மற்றும் இலந்தனம் ஆகியவை மாங்கனோயூடையலைட்டில் உள்ள அசுத்தங்கள் ஆகும்.

## மேற்கோள்கள்

## வெளி இணைப்புகள்
* The Nomenclature of the Eudialyte-group minerals
பகுப்பு:சோடியம் கனிமங்கள்
பகுப்பு:வளையசிலிக்கேட்டுகள்
பகுப்பு:கால்சியம் கனிமங்கள்
பகுப்பு:மாங்கனீசு(II) கனிமங்கள்
பகுப்பு:சிர்க்கோனியம் கனிமங்கள்
பகுப்பு:முக்கோணவமைப்புக் கனிமங்கள்
தொகைவிரியுருவகம்

தொகைவிரியுருவகம் (தொகைவிரி உருவகம்) என்பது தொகையுருவகம், விரியுருவகம் இரண்டும் கலந்திருக்கும் அணியாகும். 

:வையம் தகழியா வார்கடலே நெய்யாக 
:வெய்ய கதிரோன் விளக்காக - செய்ய
:சுடர் ஆழியான் தனக்கே சூட்டினேன் சொல் மாலை
:இடர் ஆழி நீங்குகவே என்று   

பாடல் சொல்லும் செய்தி

:வையம் விளக்கின் அகல்
:கடல் நீர் நெய்
:கதிரவன் விளக்கின் சுடர் 
:சக்கரம் ஏந்திய திருமாலுக்கு இப்படி விளக்கு ஏற்றினேன்
:எதற்கு
:என் துன்பக் கடல் நீங்க வேண்டும் என்பதற்காக

எப்படி இந்த அணி ஆயிற்று

:வையம் தகழியா 
:வார்கடலே நெய்யாக 
:வெய்ய கதிரோன் விளக்காக 
:**இவை விரி உருவகம்**

:சுடர் ஆழியான்
:இடர் ஆழி 
:**ஆகியவை தொகை உருவகம்**

இப்படி இரண்டு உருவகங்களும் வந்ததால் இப்பாடல் தொகைவிரி உருவகம்

## மேற்கோள்

பகுப்பு:அணி இலக்கணம்
சிஃபெங்கைட்டு

**சிஃபெங்கைட்டு** (*Xifengite*) என்பது  Fe5Si3 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும்.

ஓர் அரிய உலோக இரும்பு சிலிசைடு கனிமமாக வகைப்படுத்தப்படும் சிஃபெங்கைட்டின் படிக அமைப்பு ஓர் அறுகோணமாகும். 6.45 என்ற ஒப்படர்த்தி மதிப்பும் 5.5 என்ற  மோவின் கடினத்தன்மை அளவும் கொண்டுள்ளது. நிக்கல் இரும்பு கனிம கட்டங்களில் சிஃபெங்கைட்டு கனிமம் எஃகு சாம்பல் நிறத்தில் உருவாகிறது. 

பன்னாட்டு கனிமவியல் சங்கம் சிஃபெங்கைட்டு கனிமத்தை Xif என்ற குறியீட்டால் அடையாளப்படுத்துகிறது.

முதன்முதலில் 1984 ஆம் ஆண்டில் சிஃபெங்கைட்டு கனிமம் கண்டுபிடிக்கப்பட்டு விவரிக்கப்பட்டது.  சீனப் பெருஞ்சுவரின் கிழக்குப் பாதையான சிஃபெங்கோவின் நினைவாக சிஃபெங்கைட்டு எனப் பெயரிடப்பட்டது. இக்குறிப்பிட்ட பாறை வகையானது சீனாவின் எபெய் மாகாணத்தின் யான்சான் விண்கல் வகை பாறையாகும். கிழக்கு பசிபிக் எழுச்சியில் உள்ள அகழ்வாராய்ச்சிகளிலிருந்தும் சிஃபெங்கைட்டு  பதிவாகியுள்ளது.

குபேய்ட்டு (Fe3Si), ஆப்கெய்ட்டு (Fe2Si) இலின்சைட்டு (FeSi2), இலுபுசைட்டு (Fe0.84Si2), நைகுயிட்டு (FeSi), சூசைட்டு ((Fe,Ni)3Si), சாங்போயிட்டு (TiFeSi2) அறியப்பட்ட பிற இயற்கை இரும்பு சிலிசைடு தாதுக்கள் ஆகும். 

## மேற்கோள்கள்

பகுப்பு:இரும்பு(II,III) கனிமங்கள்
பகுப்பு:விண்வீழ்கல் கனிமங்கள்
பகுப்பு:அறுகோணவமைப்புக் கனிமங்கள்
தாகூர் பிரசாத் முர்மு

**தாகூர் பிரசாத் முர்மு**  (Thakur Prasad Murmu)  என்பவர் ஒரு சந்தாளி மொழி எழுத்தாளரும்  கல்வியாளரும் ஆவார். தனது முதல் கவிதை புத்தகத்தை 1947 ஆம் ஆண்டில் எழுதினார். *சந்தால்  அல்*  இவரது குறிப்பிடத்தக்க வெளியீடுகளில் ஒன்றாகும்.

## ஆரம்பகால வாழ்க்கை மற்றும் கல்வி
இந்தியாவின் சார்க்கண்டு மாநிலத்தில் உள்ள கிழக்கு சிங்பூம் மாவட்டத்தின் உலோயாதி  கிராமத்தில் 1931 ஆம் ஆண்டில் தாகூர் பிரசாத்து முர்மு பிறந்தார். தனது முதல் கவிதை புத்தகத்தை 1947 ஆம் ஆண்டில்  வெளியிட்டார்.  தனது புத்தகங்களின் விற்பனை மூலம் கிடைத்த பணத்தை தனது கல்லூரிக் கல்விக்கு செலவழித்ததாகக் குறிப்பிடப்படுகிறது.

## இலக்கிய வாழ்க்கை
சந்தாளி மொழி இதழான கார் சம்பத்தின் வழக்கமான பங்களிப்பாளராக இருந்த தாகூர் பிரசாத்து முர்மு, இவ்விதழில் பல்வேறு கவிதைகளையும் சிறுகதைகளையும் வெளியிட்டுள்ளார்.  இவரது குறிப்பிடத்தக்க படைப்புகளில் ஒன்று சந்தால் கிளர்ச்சியின் வரலாற்றை ஆராயும் சந்தால் அல் ஆகும். இவரது வாழ்க்கையும் இலக்கியப் பங்களிப்புகளும் பிற சந்தாளி மொழி எழுத்தாளர்களுடன் ஆவணப்படம் ஒன்றில் இடம்பெற்றுள்ளன. இது சந்தாளி மொழி இலக்கியத்தின் வளர்ச்சியில் இவரது குறிப்பிடத்தக்க பங்கை எடுத்துக்காட்டுகிறது.

## இறப்பு
தாகூர் பிரசாத் முர்மு 2018 ஆம் ஆண்டு மே மாதம் 12 ஆம் தேதியன்று காலமானார்.

## மேற்கோள்கள்

பகுப்பு:சந்தாலிகள்
பகுப்பு:2018 இறப்புகள்
பகுப்பு:1931 பிறப்புகள்
பகுப்பு:இந்திய எழுத்தாளர்கள்
சோனாமுகி சட்டமன்றத் தொகுதி

**சோனாமுகி சட்டமன்றத் தொகுதி** (Sonamukhi Assembly constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது பாங்குரா மாவட்டத்தில் அமைந்துள்ளது. சோனாமுகி, பிஷ்ணுபூர் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.

## சட்டமன்ற உறுப்பினர்கள்

## தேர்தல் முடிவுகள்
### 2021

## மேற்கோள்கள்

பகுப்பு:மேற்கு வங்காள சட்டமன்றத் தொகுதிகள்
 இது பட்டியல் சாதியினருக்கு ஒதுக்கப்பட்டுள்ளது.
தார்வார் முற்றுகை

**தார்வார் முற்றுகை** (Siege of Darwar) என்பது 1790 மற்றும் 1791 ஆம் ஆண்டுகளில் தார்வாடில் உள்ள கோட்டையை இருபத்தி ஒன்பது வாரங்கள் முற்றுகையிட்ட நிகழ்வைக் குறிக்கிறது. அப்போது தார்வார் மைசூர் இராச்சியத்திற்கும் மராட்டியப் பேரரசிற்கும் இடையிலான எல்லைக்கு அருகில் இருந்தது. பிரித்தானிய கிழக்கிந்திய கம்பெனியின் படைகளின் உதவியுடன் மராட்டியர்கள் 1790  ஆம் ஆண்டு செப்டம்பர் 18 ஆம் தேதியன்று  இம்முற்றுகையைத் தொடங்கினர். இதன் விளைவாக 1791 ஆம் ஆண்டு ஏப்ரல் 3 ஆம் தேதியன்று மைசூர் இராச்சியத்தின் கோட்டைக்காவற்படை சரணடைந்தது.

## மேற்கோள்கள்

*Moor, Edward (1794). ''A narrative of the operations of captain Little's detachment, and of the Mahratta army'' (a detailed British account of the siege)
*Mill, James. ''A history of British India'', Volume 5
*Duff, James Grant. ''A history of the Mahrattas'', Volume 2

பகுப்பு:இந்திய வரலாறு
பகுப்பு:1790களில் இந்தியா
பகுப்பு:1791 நிகழ்வுகள்
ம. சோ. விக்டர்

**தக்கார் ம. சோ. விக்டர்** என்பவர் தமிழ் அறிஞரும் வரலாற்று ஆய்வாளரும் ஆவார். இவர் அரியலூர் மாவட்டம் ஆண்டிமடத்துக்கு அருகேயுள்ள வரதராசன் பேட்டை எனும் சிற்றூரில் மரியதாசு, அஞ்சலா மேரி என்பவர்களுக்கு பிறந்தார். இவருக்கு 2 வயதாக இருக்கும் போது மர்ம காய்ச்சலால் இவரின் தந்தை இறந்துவிட்டார். சில ஆண்டுகளில் இவரின் தாயும் காய்ச்சலால் இறந்துவிட்டார். பண வசதி இல்லாததால் பத்தாவதுக்கு மேல் படிக்கவில்லை. தொடக்கப்பள்ளி தமிழாசிரியராக பணியாற்றினார். இந்தி திணிப்பை எதிர்த்து அரியலூரில் சின்னுச்சாமி எரிந்ததை தற்செயலாக தேநீர் கடைக்கு சென்றபோது பார்த்துள்ளார். அடுத்த நாள் மாலை முரசில் நாம் தமிழர் கட்சியின் (ஆதித்தனார் தலைமை) சின்னுச்சாமி இந்தி திணிப்பை எதிர்ப்பை எதிர்த்து தீக்குளித்து மரணம் என்று செய்தியைப் பார்த்ததும் தான் எதற்காக அவர் தீக்குளித்தார் என்பதை அறிந்தார் என்பதை ஓர் வலையொளி காணொளி பேட்டியில் தெரிவித்தார்.

இந்திய ஆட்சிப் பணியில், வெளிமாநிலத்தில் பணியாற்றி ஓய்வு பெற்று வந்துள்ள ஆர். பாலகிருட்டிணனின் சிந்துவில் இருந்து வைகை வரை (ஆங்கிலம்) இதன் தமிழாக்கம் **ஒரு பண்பாட்டின் பயணம் - சிந்து முதல் வைகை வரை** என்ற நூலுக்கு திறனாய்வு நூல்தான் ம.சோ.விக்டர் அவர்களின் **பஃறுளி முதல் சிந்து வரை** என்பது .

## மேற்கோள்கள்


பகுப்பு:தமிழறிஞர்கள்
பகுப்பு:தமிழ் வரலாற்று ஆய்வாளர்கள்